section_heading: Karijera tijekom 1970-ih
paragraph_text: Sedamdesete su bile, generalno govorivši, loše za Orbisona zbog promjene glazbenog ukusa publike. Albumi i singl-ploče koje je tada izdavao na sjevernoameričkom tržištu doživljavale su neuspjehe. Tek 1977. vratio se na američke top-liste, ali kao skladatelj. Njegovu pjesmu Blue Bayou otpjevala je tada vrlo popularna pjevačica Linda Ronstadt na svom trostrukom platinastom albumu Simple Dreams. Singl-ploča s njezinom obradom popela se na treće mjesto američkih lista.